CELEX: 62011TN0118
Language: da
Date: 2011-03-02 00:00:00
Title: Sag T-118/11: Sag anlagt den 2. marts 2011 — Attey mod Rådet

30.4.2011   
            
            
               DA
            
            
               Den Europæiske Unions Tidende
            
            
               C 130/17
            
         Sag anlagt den 2. marts 2011 — Attey mod Rådet
   (Sag T-118/11)
   2011/C 130/30
   Processprog: fransk
   
      Parter
   
   
      Sagsøger: Philipp Attey (Abidjan, Côte d’Ivoire) (ved advokat J.-C. Tchikaya)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2011/18/FUSP af 14. januar 2011 om ændring af Rådets afgørelse 2010/656/FUSP om forlængelse af de restriktive foranstaltninger over for Côte d’Ivoire og Rådets forordning (EU) nr. 25/2011 af 14. januar 2011 om ændring af forordning (EF) nr. 560/2005 om indførelse af visse specifikke restriktive foranstaltninger mod visse personer og enheder på baggrund af situationen i Côte d’Ivoire annulleres, for så vidt som de vedrører sagsøgeren.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har fremført fire anbringender til støtte for søgsmålet:
   
               1)
            
            
               Det første anbringende vedrører et åbenbart urigtigt skøn, for så vidt som de restriktive foranstaltninger, der er truffet over for sagsøgeren med den begrundelse, at han lægger hindringer i vejen for fredsprocessen og den nationale forsoning i Côte d’Ivoire og nægter at anerkende udfaldet af præsidentvalget, bygger på den omstændighed, at sagsøgte fejlagtigt anser A. Ouattara for at være blevet valgt som præsident af Republikken Côte d’Ivoire, selvom L. Gbagbo er blevet proklameret valgt som præsident af Forfatningsrådet.
            
         
               2)
            
            
               Det andet anbringende vedrører magtfordrejning, idet de anfægtede retsakter i) forfølger et andet mål end det i artikel 21 TEU fastsatte, dvs. at fremme demokrati og retsstatsprincippet i den øvrige verden, da L. Gbagbo er blevet proklameret præsident af Republikken Côte d’Ivoire på demokratisk vis, og ii) tilsidesætter De Forenede Nationers pagt, som Unionen fremmer respekten for, idet sagsøgte har tilsidesat princippet om ikke-indblanding i en stats interne forhold.
            
         
               3)
            
            
               Det tredje anbringende vedrører en tilsidesættelse af artikel 215, stk. 3, TEUF, idet de anfægtede retsakter ikke indeholder nogen retsgarantier.
            
         
               4)
            
            
               Det fjerde anbringende vedrører en tilsidesættelse af Den Europæiske Unions charter om grundlæggende rettigheder,
               
                           —
                        
                        
                           idet sagsøgerens ret til forsvar er blevet tilsidesat, idet sagsøgte ikke har meddelt ham de omstændigheder, der lægges ham til last, hvorved sagsøgeren ikke har været i stand til at fremføre sine synspunkter i denne henseende, og
                        
                     
                           —
                        
                        
                           idet sagsøgerens ejendomsret er blevet krænket, og dette på en uforholdsmæssig måde.